# Leyanis Pérez Hernández

Leyanis Pérez Hernández (Pinar del Río, 10 de gener de 2002) és una atleta cubana que competeix en triple salt i ha guanyat medalles al Campionat del món d'atletisme i al Campionat del món d'atletisme en pista coberta.

## Trajectòria

Nascuda a Pinar del Río, té una germana bessona, Lidianis, que és jugadora d'handbol. Leyanis es va incorporar a una escola esportiva a l'edat de dotze anys i es va entrenar tant en salt d'alçada com en salt triple. A parit del 2018 es va centrar en el triple salt i va saltar més de 14 metres (14,13 m) en la seva primera competició oficial el 2019. Aquell any va guanyar una medalla d'argent als Campionats Panamericans sub-20 a San José (Costa Rica), en el seu primer esdeveniment internacional.
El seu salt de 14,15 m el 21 de març de 2020 va ser el quinzè salt més llarg del món aquell any i la millor distància mundial per una atleta júnior. Va aconseguir la marca de classificació per als Jocs Olímpics de 2020 saltant 14,46 m i després 14,32 m. Al final, però, una lesió li va impedir viatjar a Tòquio i no va poder competir. Tot i així, va guanyar l'or als Jocs Panamericans Juvenils de 2021 a Cali a finals de 2021. Més endavant, va acabar quarta al Campionat del Món d'atletisme de 2022 i va millorar la seva marca personal en 12 cm amb els seus 14,70 m de segona ronda.
Va guanyar una medalla de plata als Jocs Centreamericà i del Carib de 2023 a San Salvador el juliol de 2023, amb una millor marca personal de 14,98 m. A Rabat va aconseguir la seva primera victòria en una reunió de la Diamond League, saltant 14,84 m. Va guanyar la medalla de bronze al Campionat del món d'atletisme 2023 a Budapest l'agost de 2023, amb un salt de 14,96 m. Va guanyar la medalla d'or als Jocs Panamericans de 2023 a Santiago de Xile el novembre de 2023.
Va guanyar la plata al Campionat del món d'atletisme en pista coberta de 2024 a Glasgow amb una distància de 14,90 m. El juny de 2024 va guanyar l'esdeveniment de la Diamond League de 2024 a Estocolm. El 12 de juliol de 2024 va saltar 14,96 metres per a guanyar a l'esdeveniment de la Herculis Diamond League de 2024 a Mònaco.

## Referències

* ↑ Saldaña, Juan José. «El salto de Leyanis Pérez: de su humilde casa en Pinar del Río al oro de París» (en espanyol europeu), 11-06-2024. [Consulta: 5 setembre 2024].
* ↑ «Athlete Profile - Leyanis Pérez». WorldAthletics.org.
* ↑ «Rising triple jump talent Perez turns Tokyo disappointment into major motivation». World Athletics, 02-01-2022. [Consulta: 4 març 2024].
* ↑ «Triple Jump Women - U20 Outdoor 2020». WorldAthletics.org.
* ↑ «Triple Jump Women - Senior Outdoor 2020». WorldAthletics.org.
* ↑ «Triplista Leyanis Pérez se convierte en la octava pinareña clasificada a Tokio» (en castellà). rguama.icrt.cu, 27-05-2021. Arxivat de l'original el 13 de juliol 2022. [Consulta: 5 setembre 2024].
* ↑ Newman, Ed. «Cuban triple jumper on the cover of World Athletics website». Radiohc.cu, 04-01-2022. [Consulta: 4 març 2024].
* ↑ «Rojas rockets to record third world triple jump title in Oregon | REPORT | WCH 22 | World Athletics».
* ↑ «The Latina stars who inspire Hispanic and Latino athletes in 2023». World Athletics, 10-10-2023. [Consulta: 4 març 2024].
* ↑ «Last-gasp Rojas wins fourth straight world triple jump gold». France24.com, 25-08-2023. [Consulta: 4 març 2024].
* ↑ Jacks, Bradley. «Dominica’s Thea LaFond jumps 14.25m for triple jump bronze at 2023 Pan American Games behind Cuba’s Leyanis Perez and Liadagmis Povea». Sportsmax, November 4, 2023. [Consulta: 3 març 2024].
* ↑ «Athletics Results - Athletics». BBC Sport. [Consulta: 3 març 2024].
* ↑ «Women's Triple Jump Results - World Athletics Indoor Championships 2024». Watch Athletics, 03-03-2024. [Consulta: 3 març 2024].
* ↑ Johnson, Robert. «2024 Stockholm Diamond League Results – 2024 Bauhaus Galan Results». Letsrun, June 2, 2024. [Consulta: 3 juny 2024].
* ↑ «Hull breaks world 2000m record with 5:19.70 in Monaco». World Athletics, 12-07-2024. [Consulta: 13 juliol 2024].